૧૪૩ રનનો લક્ષ્યાંક મેળવવા બૅટિંગમાં ઊતરેલી ઘોઘારી વીસા શ્રીમાળી જૈનની પ્રથમ બૉલમાં તેમના સ્ટાર ખેલાડી મલ્કેશ ગાંધીની વિકેટ પડતાં ટીમનો આત્મવિશ્વાસ ડગી ગયો હતો. બીજા અને ત્રીજા ક્રમે આવેલા અનુક્રમે હાર્દિક શાહ (૧૪) અને અંકિત દોશી (૧૩)એ પિચ પર ટકીને રન બનાવવાનું કામ કર્યું હતું, પરંતુ એ દોર વધુ ન ચાલતાં નીતિન સોલંકીની ચોથી ઓવરમાં ૩૧ના સ્કોર પર આ જોડી સહિત ત્રણ વિકેટો પડી ગઈ હતી. ત્યારે પાંચમી પાવરઓવરમાં વધુ બે વિકેટો પડતાં સ્કોર સીધો ૩૧માંથી ૧૧ થઈ જતાં ઘોઘારી વીસા શ્રીમાળી માટે ફરી એકડે એકથી ઘૂંટવાનો વારો આવ્યો હતો, પરંતુ ચરોતર રૂખીના ધરખમ બોલરો સામે માંડ-માંડ ઊભા રહી શકતા ઘોઘારી વીસા શ્રીમાળીના બૅટ્સમેનોએ ૧૦ ઓવરના અંતે ૯ વિકેટે ૫૮ રન બનાવતાં ૮૪ રને ચરોતર રૂખીનો વિજય થયો હતો.